หุ้นถ่านหินหนุนเซี่ยงไฮ้คอมโพสิตปิดพุ่ง 1.45%
หุ้นถ่านหินหนุนเซี่ยงไฮ้คอมโพสิตปิดพุ่ง 1.45%
27 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวสูงขึ้น โดยดัชนีเซี่ยงไฮ้คอมโพสิตพุ่ง 41.42 จุด หรือ 1.45% ปิดที่ 2,895.70 จุด เนื่องจากได้รับแรงหนุนจากหุ้นกลุ่มถ่านหินและเหล็กกล้า ภายหลังจากที่คณะกรรมการพัฒนาและปฏิรูปแห่งชาติจีนประกาศว่า จะกำจัดบริษัทที่ไม่สามารถทำกำไรในภาคอุตสาหกรรมถ่านหินของประเทศ รวมทั้งปรับกำลังการผลิตถ่านหินลง เพื่อควบคุมมลพิษ
ทางด้านนายหลี่ เค่อเฉียง นายกรัฐมนตรีจีนให้สัญญาว่า จีนจะลดกำลังการผลิตเหล็กกล้าและถ่านหินส่วนเกินซึ่งเป็นหนึ่งในแผนปฏิรูปเศรษฐกิจประเทศ โดยนายหลี่กล่าวในระหว่างเป็นประธานในพิธีเปิดการประชุมประจำปี “New Champion 2016” หรือ “Summer Davos” ที่เมืองเทียนจิน 